
  שלחו להדפסה
מבחן בג"ץ

משפחת שחר צילום: גיל יוחנן 

לחצו כאן להגדיל הטקסט

לחצו להקטין את הטקסט

	ברגע האחרון: עתירה נוספת נגד עסקת השבויים

הממשלה אמורה לאשרר הבוקר את עסקת חילופי השבויים עם חיזבאללה, אולם בני משפחתו של השוטר אליהו שחר, שנרצח בידי סמיר קונטאר בנהריה, עתרו שוב לבג"ץ בניסיון של הרגע האחרון למנוע את העסקה. בני המשפחה, שעתירתם הקודמת בעניין נדחתה, דורשים להיפגש עם השרים לפני ההצבעה
אפרת וייס

בניסיון של הרגע האחרון למנוע את עסקת השבויים עם חיזבאללה, עתרו לבג"ץ הבוקר (יום ג') בני משפחתו של השוטר אליהו שחר, שנרצח בידי סמיר קונטאר בנהריה. זוהי עתירה שנייה של המשפחה לאחר שבית המשפט דחה בקשה דומה בשבוע שעבר. הבוקר צפויה הממשלה לאשר שוב את העסקה, שתצא לפועל מחר. 
 

בעתירה כתבו בני המשפחה כי שרי הממשלה צריכים לשמוע את עמדתם, לפני שיוחלט לאשר את שחרורו של קונטאר. עוד נטען כי ההנחה היא שהחיילים החטופים, אהוד גולדווסר ואלדד רגב, אינם בין החיים - ולכן לא סביר להחזיר חיים תמורת מתים. בנוסף הם טוענים כי חיזבאללה לא עמד בהתחייבותו והעביר לישראל "דו"ח ריק מתוכן" על גורלו של הנווט רון ארד.

ערב העסקה: 
"שער ניצחון" בביירות / רועי נחמיאס
תמונותיהם של סמיר קונטאר, חסן נסראללה ועימאד מורנייה כבר מעטרות את הכבישים בדרך לצידון. רשת "אל מנאר" חוגגת את ה"ניצחון האלוהי". שובו של רוצח משפחת הרן מנהריה יבשר את האות למסיבת העשור בלבנון
לכתבה המלאה
 

להגשת העתירה הצטרפו הורים לחיילים שנהרגו במלחת לבנון השנייה וארגון נפגעי הטרור - אלמגור. 

 

בעקבות פרסום שמות האסירים הלבנונים שישוחררו בעסקה, ובראשם המחבל סמיר קונטאר, דורשת המשפחה שהממשלה תשמע את טענותיהם לפני אשרור העסקה. לטענת המשפחה, "שחרור המחבלים אינו מוצדק בנסיבות העניין, מכיוון שאין אות חיים מן החטופים, הנחת הממשלה היא כי החטופים אינם בין החיים, ושחרור מחבלים חיים בעבור גופות אינו סביר". 

 

לטענת המשפחה, אין לאשר את העסקה בעקבות העובדה שהדו"ח שהועבר על רון ארד אינו מספק הוכחה ממשית על גורלו. בעתירה מבקשים בני המשפחה מבית המשפט, "להביא את זעקתם להגיע לשרי הממשלה העומדים להצביע על שחרור רוצחי יקיריהם ובטרם ירימו השרים את ידם לאשר שחרור זה". 

 

אחיו של השוטר ההרוג, יורם שחר, אמר ל-ynet: "גם אם אצליח לדחות את שחרור קונטאר בשעה 

- אעשה זאת. הגיע הזמן שיבינו ששחרורו של קונטאר נוגע לביטחון המדינה ולא רק לי אישית. זאת בעיה שאמורה להיות חשובה לכל בית בישראל". למרות שדחו אותו פעם אחת, הוא אומר: "אני מאמין בתוצאות סופיות ולכן אעשה כל דבר כדי לעצור את שחרורו". 

 

העסקה עם חיזבאללה אושרה עקרונית בממשלה לפני כשבועיים, אולם הותנתה בקבלת דו"ח מסכם מהארגון הלבנוני, הכולל מידע על ארד, שעקבותיו נעלמו ב-1988, כשנתיים לאחר שנשבה. הדו"ח שהועבר כלל אמנם את התמונות ויומן שכתב ארד - אולם הוא הוגדר במערכת הביטחון כ"בלתי מספק". 

חדשות ב-SMS - עדכונים מחדר החדשות של ynet ישירות לסלולרי שלכם. 


חזרה 

